
Character Development under Totalitarian Influence in George Orwell's 1984 (1949) and Ray Bradbury’s Fahrenheit 451 (1953) / Karakter fejlődések totalitárius hatás alatt George Orwell 1984 (1949) és Ray Bradbury Fahrenheit 451 (1953) című műveiben

Kutatásom célja összehasonlítani Ray Bradbury Fahrenheit 451 (1953) és George Orwell 1984 (1949) című műveiben megjelenő főszereplők karakterfejlődését egy olyan totalitárius rendszerben, amely gátolja az egyén kibontakozását. Kutatásomat a panoptikum, a disztópia és a totalitarizmus fogalmainak bemutatásával és elemzésével kezdem. Ez a három fogalom kulcsfontosságú, mivel meghatározó hatást gyakorol a főhősök fejlődésére. A panoptikum az állandó megfigyelés révén megszünteti a magánszférát; a disztópia görbe tükröt tart az akkori és mostani társadalomra, figyelmeztetve az olvasót, hogy a bemutatott valóság nem elképzelhetetlen – például a könyvek elégetése vagy átírása azért, hogy a kritikus gondolkodást kiiktassák. Ebből kifolyólag a fennálló rendszer felsőbbrendűségét idővel nem kérdőjelezik meg emiatt. Végül, a totalitarizmus teljes elnyomást és állami kontrollt valósít meg, amely befolyásolja a szereplők világát.
Kutatásom központi részében elemzem a karakterek útját, és párhuzamot kötök a két történet között. Annak ellenére, hogy az írók nemzetisége különbözik (Bradbury amerikai, Orwell angol), és a kritizált politikai rendszerek is eltérőek (Fahrenheit 451: kapitalizmus, 1984: szocializmus), a főszereplők céljai feltűnően hasonlóak. Közös céljuk az igazság feltárása és a rendszer jobbá tétele. Ennek az elméletnek az alátámasztására a Marshall-kereszt diagramot használom, hogy szemléltessem, igazoljam érveimet.
A főszereplők, Winston (1984) és Montag (Fahrenheit 451), mindketten elszenvedői a három említett ideológiának (panoptikum, disztópia, totalitarizmus), és felismerésük révén arra törekednek, hogy elszakadjanak elnyomó világuktól, és megtalálják a boldogságot és a szabadságot. Mindkét férfi olyan kihívásokkal néz szembe, amelyek hatással vannak identitásukra, ezért elemzem a főszereplők közös pontjait és különbségeit.
A két történet olyan világokat ábrázol, ahol a megfigyelés és a kémkedés átszövi a mindennapokat. Ezek a rendszerek arra törekednek, hogy teljes uralmat gyakoroljanak az egyének felett, mind fizikailag, mind szellemileg. A kritikus gondolkodást kiiktatják, az igazságot manipulálják – ezek elől a főszereplők nemcsak, hogy nehezen tudnak elmenekülni, de még védekezni is alig tudnak. Ezeket a célokat olyan gondolkodók vizsgálták, mint Jeremy Bentham és Michel Foucault, akik a panoptikum kontextusában tanulmányozták a megfigyelést. Ők vitatták, hogy az erőt fizikai vagy pszichológiai befolyásolással kell gyakorolni.



